ಬಿಜೆಪಿಗೆ ಆಘಾತ.. NDA ಮೈತ್ರಿಕೂಟದ 2ನೇ ವಿಕೆಟ್ ಪತನ! masthmagaa.com: ನೂತನ ಕೃಷಿ ಕಾಯ್ದೆಗಳಿಗೆ ಸಂಬಂಧಿಸಿದಂತೆ NDA ಮೈತ್ರಿಕೂಟಕ್ಕೆ ಎರಡನೇ ಆಘಾತವಾಗಿದೆ. ಮೈತ್ರಿಕೂಟದಿಂದ ರಾಷ್ಟ್ರೀಯ ಲೋಕತಾಂತ್ರಿಕ್ ಪಾರ್ಟಿ RLP ಹೊರಬಂದಿದೆ. ಇದನ್ನ ಪಕ್ಷದ ಅಧ್ಯಕ್ಷ ಮತ್ತು ಲೋಕಸಭಾ ಸಂಸದ ಹನುಮಾನ್ ಬೇನಿವಾಲ್ ಅನೌನ್ಸ್ ಮಾಡಿದ್ದಾರೆ. ಅಲ್ಲದೆ ಈ ಕಾನೂನುಗಳು ಲೋಕಸಭೆಯಲ್ಲಿ ಪಾಸ್ ಆಗುವಾಗ ನನ್ನನ್ನ ಅಧಿವೇಶನದಿಂದ ಹೊರಗಿಡಲು ನನ್ನ ಕೊರೋನಾ ವರದಿಯನ್ನೇ ತಿರುಚಲಾಗಿತ್ತು ಅಂತ ಗಂಭೀರ ಆರೋಪ ಮಾಡಿದ್ದಾರೆ. ಅಂದ್ಹಾಗೆ ಕಳೆದೊಂದು ತಿಂಗಳಿನಿಂದ ಕೃಷಿ ಕಾನೂನುಗಳನ್ನ ವಾಪಸ್ ಪಡೆಯುವಂತೆ ಬೇನಿವಾಲ್ ಪಟ್ಟು ಹಿಡಿದು ಕೂತಿದ್ರು. ಆದ್ರೀಗ ಮೈತ್ರಿಕೂಟದಿಂದಲೇ ಹೊರ ಬಂದಿದ್ದಾರೆ. ಈ ಹಿಂದೆ ಕೃಷಿ ಕಾಯ್ದೆಗಳನ್ನ ವಿರೋಧಿಸಿ ಶಿರೋಮಣಿ ಅಕಾಲಿ ದಳ SAD ಎನ್ಡಿಎ ಮೈತ್ರಿಕೂಟಕ್ಕೆ ಗುಡ್ಬೈ ಹೇಳಿತ್ತು. ಪಂಜಾಬ್ನಲ್ಲಿ ಅಕಾಲಿ ದಳ ಮತ್ತು ರಾಜಸ್ಥಾನದಲ್ಲಿ ರಾಷ್ಟ್ರೀಯ ಲೋಕತಾಂತ್ರಿಕ್ ಪಾರ್ಟಿ ಜೊತೆ ಬಿಜೆಪಿ ಮೈತ್ರಿ ಮಾಡಿಕೊಂಡಿತ್ತು. ರಾಷ್ಟ್ರೀಯ ಲೋಕತಾಂತ್ರಿಕ್ ಪಾರ್ಟಿಯು ಓರ್ವ ಸಂಸದ ಮತ್ತು 3 ಜನ ಎಂಎಲ್ಗಳನ್ನ ಹೊಂದಿದೆ. masthmagaa.com